Title: FDV_Instruks_Ahlsell_.docx
Generelle betraktninger for drift og vedlikehold:LED-lyskildens levetid er ofte definert til 50.000, timer (ca. 15 - 20 år). I denne levetiden er normal lystilbakegang ca. 30%. Enkelte leverandører kompenserer for dette ved at lyskilden i starten tilføres 70% av nominell effekt. Denne økes gradvis og etter 50.000 timer er effekten 100%.Det er normalt med et visst utfall etter hvor lenge produktet har vært i drift på samme måte som vi er vant til med lyskilder. Hovedmengden skal likevel fungere problemfritt i produktets (armaturens) levetid. En normal utfallsprosent er 2% pr. 10.000 brukstimer, og maksimalt 10% etter 50.000 brukstimer. Dette gjelder selvfølgelig bare når angitte temperaturforhold følges.Den faktoren som innvirker mest på levetiden er temperaturen rundt lysdioden Dette gjelder spesielt innfelte armaturer som monteres i isolerte tak. Man må også være klar over at montasjeforhold som fører til øket omgivelsestemperatur for lysdioden vil føre til redusert levetid og lavere lysutbytte.